Treći festival matematike u Daruvaru, srijeda 8.5.2019.

**PRAVILNIK EKIPNOG NATJECANJA IZ MATEMATIKE ZA UČENIKE OSNOVNIH ŠKOLA**

Ekipu predstavljaju 4 učenika. Svi su redovni učenici osnovne škole.

U kategoriji „34“: u svakoj ekipi može biti najviše dva učenika iz četvrtog razreda. Preostali učenici moraju biti iz nižih razreda.

U kategoriji „56“: u svakoj ekipi može biti najviše dva učenika iz šestog razreda. Preostali učenici moraju biti iz nižih razreda.

U kategoriji „78“: u svakoj ekipi može biti najviše dva učenika iz osmog razreda. Preostali učenici moraju biti iz nižih razreda.

Ukupno vrijeme natjecanja je 100 minuta. Sveukupno će biti između 30 i 40 zadataka. Za točno rješenje svakog zadatka se dobiva 5 bodova, za netočno rješenje se dobiva 0 bodova, ako se ne ponudi rješenje dobiva se 1 bod.

Džepno računalo nije dozvoljeno, niti je dozvoljena upotreba formula. Geometrijski pribor je dozvoljen, ali bez napisanih ili otisnutih formula.

Ako dvije ekipe imaju jednak broj bodova bolje mjesto zauzet će ona ekipa koja je točno riješila zadnji zadatak i tako redom unazad.

Organizator zadržava pravo mijenjanja ovih Općih pravila, a u tom slučaju ćete biti pravodobno obaviješteni.

Svaka ekipa treba izabrati jednu osobu (predstavnika) koji jedino ima pravo komunicirati s komisijom za natjecanje.

U toku natjecanja samo predstavnik ima pravo odlaska sa stola i može komunicirati samo s komisijom za natjecanje.

Na početku natjecanja predstavnici dobivaju koverte.

Predstavnik na predviđenom obrascu upisuje školu, imena članova ekipe i razred u koji idu.

Na kraju natjecanja predstavnik donosi kovertu u kojoj je listić s odgovorima i papire na kojima se rješavalo.

U slučaju da jedna ekipa nije zadovoljna rješenjem, ima pravo žalbe u roku od 30 minuta nakon privremene objave točnih rezultata zadataka. Žalbu rješava sudac natjecanja i njegova je odluka konačna.

Na listiću za odgovore se zaokružuje samo jedan odgovor.

Ako se zaokruži više odgovora ili nije jasno što je zaokruženo odgovor će biti nevažeći kao da zadatak nije ni rješavan. Svi papiri na kome se rješavalo se moraju predati, jer su oni najmjerodavniji.

Žalba se razmatra koristeći dokumentaciju koju je ekipa predala.

Želimo vam uspješno natjecanje!